OpenLLM-France/wikimedia huggingface dataset:
# Yohana Goméz Camino

Yohana Goméz Camino (San Pablo de los Montes, 20 de gener de 1994) és una futbolista espanyola que juga com a portera al RC Deportivo La Corunya de la Segona Divisió Femenina d'Espanya d'Espanya.

## Trajectòria

Va fer el seu debut esportiu en 2008, en el CDE Gálvez, equip en el qual va estar fins al 2012, any que va fitxar pel CD Guadamur. Després d'un any en l'equip va passar a probar el futbol sala, on va estar un any fins tronar al seu anterior equip.
La seva trajectòria amb el Club Esportiu TACON va permetre que el 13 de juliol de 2020 el Reial Madrid Club de Futbol anunciés el seu contracte per a la temporada 2020-21 per les seves destacades actuacions durant el passat curs. L'equip, que s'estrenava en la categoria després de fundar-se a inicis d'aquest mateix mes per la fusió per absorció del club taconero, va realitzar una forta aposta esportiva en jugadores nacionals de gran projecció entre les quals assentar el seu futur. El seu debut es va produir el 6 de gener a la Ciutat Esportiva de Valdebebas enfront de les veïnes del Madrid Club de Futbol Femení, després de substituir a la seva companya Missa Rodríguez en els minuts finals de la trobada.
Va abandonar el club al final de la temporada i es va incorporar al Rayo Vallecano de Madrid. Després del descens del Rayo Vallecano de Madrid es va incorporar al RC Deportivo La Corunya a l'estiu de 2022.

## Clubs

| Club | País | Any |
| C. D. E. Gálvez | Espanya | 2008-12 |
| C. D. Guadamur | Espanya | 2012-13 |
| Almagro F. S. F.(futbol sala) | Espanya | 2013-14 |
| C. D. Guadamur | Espanya | 2014-17 |
| C. D. TACON | Espanya | 2017-20 |
| Reial Madrid C. F. | Espanya | 2020-21 |
| Rayo Vallecano de Madrid | Espanya | 2021-22 |
| RC Esportiu La Corunya | Espanya | 2022-Act. |

## Referències

* ↑ «Las jugadoras del Real Madrid Femenino se vuelcan con La Liga: "Seguiremos vuestros pasos"». El Español. [Consulta: 12 octubre 2020].
* ↑ «Reporte Real Madrid-Madrid CFF (6 de gener)». Página oficial de LaLiga. [Consulta: 7 gener 2021].
* ↑ «El Rayo Femenino ficha a Yohana Gómez». Unión Rayo. [Consulta: 17 agost 2021].
* ↑ «YOHANA: Yohana Goméz Camino (Portera)». Portal digital Aupa Athletic. [Consulta: 16 novembre 2020].
# Yohann Vivalda

Yohann Vivalda, nascut el 9 de desembre a Perpinyà (Catalunya Nord), és un jugador francès de rugbi a 15. Juga en la segona línia de l'USAP de Perpinyà.

## Carrera
### Al club

Des del 2008: USAP

## Palmarès

Amb la USAP: Campionat de França, Campió 2009

## Enllaços externs

* Perfil del jugador a lequipe.fr
# Wiesengrund

Wiesengrund (baix sòrab: Łukojce) és un municipi alemany que pertany a l'estat de Brandenburg. Forma part de l'Amt Döbern-Land i limita al sud amb els municipis de Hornow-Wadelsdorf i Felixsee, a l'oest amb Neiße-Malxetal i Groß Schacksdorf-Simmersdorf, i al nord amb Teichland i Forst (Lusàcia).
# Wietzetze

* No s'ha de confondre amb Witzeeze.
Wietzetze (en baix alemany Wietzetze) és un antic municipi de Baixa Saxònia que l'1 de juliol del 1972 va fusionar amb Hitzacker, ciutat del municipi conjunt d'Elbtalaue al districte de Lüchow-Dannenberg a Baixa Saxònia a Alemanya. Es troba al mig del parc natural Naturpark Elbhöhen-Wendland, es regat pel Drethemer Bach i es troba a tres quilòmetres de l'Elba. El 1844 tenia 16 cases i 123 habitants.

## Llocs d'interès

* L'església, un edifici rectangular d'entramat de fusta de la primera meitat del segle xviii. L'altar es destaca per unes estàtues en estil gòtic tardà de la Mare de Déu, sant Pere i Jesús crucificat.
* Els dolmens de Leitstade (3500 a 3000 aC), un monument funerari rectangular de 45 metres de llargada.
* El sender Wendland Rundweg (sender circular del Wendland) creua el poble.
* Església d'entramat de fusta
* Casa dels bombers voluntaris
* Pedra commemorativa per guanyar el concurs: «El nostre poble s'ha d'embellir» del 1986
* Un dels dòlmens

## Entitats

* El circ per nens i joves Zirkus Zetzewitz

## Referències

* ↑ Statistisch-topographisches Hand- und Wörter-Buch über den Landdrostei-Bezirk Lüneburg (en alemany). E. H. C. Schulze, 1844, p. 146.
* ↑ Dehio, Georg. «Wietzetze Stadt Hitzacker, Kr. Lüchow-Dannenberg. Evangelische Kirche». A: Handbuch der Deutschen Kunstdenkmäler (en alemany). München / Berlín: Deutscher Kunstverlag, 1992, p. 1368. ISBN 3-422-03022-0.
* ↑ Goetze, Bernd-Rüdiger «Die Megalithgräber von Wietzetze» (en alemany). Hannoversches Wendland, Nr. 500, 1992, pàg. 176-178.
* ↑ «Wendland Rundweg» (en alemany). Wandermap.net. Arxivat de l'original el 2016-09-27. [Consulta: setembre 2016].
* ↑ «Zirkus Zetzewitz». [Consulta: setembre 2016].
             A Wikimedia Commons hi ha contingut multimèdia relatiu a: Wietzetze
# Pastís Tatin

El pastís Tatin és una variant del pastís de poma en què les pomes han estat caramel·litzades amb mantega i sucre abans d'incorporar-hi la massa. La seva peculiaritat és que es tracta d'un pastís al revés, és a dir, per a elaborar-lo les pomes es posen a sota i la massa a sobre.

## Història

Generalment es considera que la tarte Tatin va ser creada accidentalment a l'Hotel Tatin de Lamotte-Beuvron el 1889, lloc del qual pren el nom. L'hotel estava regentat per dues germanes, Stéphanie Tatin (1838–1917) i Caroline Tatin (1847–1911). Existeixen múltiples versions sobre l'origen del pastís però la història més coneguda explica que un descuit de Stéphanie Tatin va fer que es cuinessin més del compte les pomes, i per a no desaprofitar-les va posar-hi la pasta a sobre i ho va enfornar, després li va donar la volta amb compte, donant lloc a aquesta menja tan coneguda de la gastronomia francesa.

## Característiques

Els ingredients necessaris són 5 o 6 (segons la mida del motlle) pomes tallades a gallons gruixuts, 50 grams de mantega, 200 grams de sucre, dues cullerades soperes d'aigua i pasta trencada. És important comptar amb un motlle de rebosteria amb vores altes que es pugui introduir al forn. A la paella es fa un caramel al qual s'afegeix la mantega a trossos. Quan està lleugerament daurat, es posen els gallons de poma intentant que quedin estrets i col·locats de forma estètica, i es tapa. Després de 5 o 10 minuts, es cobreix amb la massa trencada a la qual es fan un parell de forats perquè surti el vapor. S'introdueix al forn que estarà preescalfat a 200º C i es deixa uns 20 minuts o fins que la massa estigui cuita. Finalment, se li fa el tomb en un plat quan encara està calent, sinó el caramel refredat enganxaria les pomes al fons del motlle. Sovint s'acompanya de gelat de vainilla.
Hi ha diverses variants del pastís Tatin clàssic que es realitzen modificant la fruita base del plat i utilitzant pinyes, peres o préssecs.

## Referències

* ↑ «Pastís Tatin de poma». CCMA. [Consulta: 4 març 2022].
* ↑ «Tarte Tatin (Pastís Tatin) - França». CCMA. [Consulta: 4 març 2022].
* ↑ «Tarta Tatin | Receta Fácil en 7 pasos» (en castellà). Mil Tartas. [Consulta: 18 març 2020].
# Víctor de Braga

* Per a altres significats, vegeu «Sant Víctor».
Víctor de Braga (Paços, prop de Braga, Portugal, últim quart del segle iii - Braga, ca. 308) fou un jove catecumen, màrtir sota el regnat de Dioclecià. És venerat com a sant per diverses confessions cristianes.

## Biografia

Les fonts sobre aquest sant màrtir són escasses, i les actes del seu martiri són compilades a breviaris antics de Braga, Èvora i Santiago de Compostel·la. Segona elles, Víctor era un jove catecúmen, que encara no havia estat batejat, que, en temps de Dioclecià, durant les persecucions que aquest havia ordenat contra els cristians, no va voler oferir sacrificis als déus pagans. En negar-s'hi i confessar la seva fe cristiana, va ésser detingut i torturat i, finalment, decapitat i batejat amb la seva mateixa sang.

## Veneració

Al lloc de la seva mort va ésser aixecat un temple, on se'n guardaven les relíquies, com testimonia la visita que en 1102 va fer-hi l'arquebisbe Diego Gelmírez. No obstant això, el 1590, l'arquebisbe Agustín de Castro va reconèixer el sepulcre i les relíquies ja no hi eren, sense que se sabés que se n'havia fet.
# Peter Hendy

Peter Hendy, CBE (nascut el 19 de març de 1953) va començar la seva carrer en la indústria del transport públic el 1975 com a graduat en pràctiques a London Regional Transport. Des de l'1 de febrer de 2006 és comissari de Transport for London, organisme encarregat de la majoria d'aspectes relacionats amb la gestió del transport públic del Gran Londres.
# Peter Woestenberg

Peter Woestenberg (18 d'agost de 1974) va ser un ciclista neerlandès que fou professionalment des del 2005 fins al 2006.

## Palmarès

* 2006
** 1r a la Dorpenomloop Rucphen
** Vencedor d'una etapa a la Volta a Cuba
* 2010
** Vencedor d'una etapa a la Volta a Cuba

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Xíxkino

«Xíxkino» té aquests significats:
* Xíxkino (Perm), localitat del krai de Perm, a Rússia
* Xíxkino (Udmúrtia), localitat d'Udmúrtia, a Rússia
* Xíxkine (Crimea), localitat de la República Autònoma de Crimea a Ucraïna
# WirelessHD

El WirelessHD (alta definició sense cables) és una iniciativa de diferents empreses tecnològiques per crear un estàndard de transmissió de continguts d'alta definició sense l'ús de cables. La idea és poder connectar diferents aparells electrònics, com televisió, reproductor DVD, PC o telèfon mòbil, i que puguin enviar o rebre àudio i vídeo en alta definició.

## Característiques bàsiques

Les principals característiques que s'han definit per l'estàndard són les següents:
* Compatible amb els diferents aparells d'electrònica de consum
* Freqüencia de treball: 60 GHz
* Comunicacions segures i protecció d'errors

## Arquitectura

En aquest estàndard hi intervenen dos elements el coordinador i les estacions. Al voltant del coordinador es crea l'àrea de treball (WVAN - Wireless Video Area Network) de no més de 10 metres, i és el que s'encarrega de gestionar les comunicacions. Les estacions són les que rebran o emetran els senyals d'àudio i vídeo en alta definició.
# Yuichiro Nagai

Yuichiro Nagai (Tòquio, Japó, 14 de febrer de 1979) és un futbolista japonès que va disputar quatre partits amb la selecció japonesa.

## Enllaços externs

* Japan National Football Team Database
# Wilfried Zahibo

Wilfried Zahibo (Marsella, França, 21 d'agost de 1993) és un futbolista francès, d'origen centre-africà.
Destacà com a jugador de l'AC Ajaccio, CF Fuenlabrada i Gimnàstic de Tarragona.
També ha estat membre de les categories inferior de la selecció francesa.

## Referències

* ↑ «Road to Rouen as Emon loses on debut». SuperSport, 06-01-2013. [Consulta: 3 novembre 2015].
* ↑ «Zahibo, una 'perla' a la espera de destino» (en castellà). Marca, 25-07-2013. [Consulta: 3 novembre 2015].
* ↑ «Zahibo, nuevo jugador del Nàstic» (en castellà). Gimnàstic de Tarragona, 08-07-2016. Arxivat de l'original el 17 de setembre 2016. [Consulta: 8 juliol 2016].
* ↑ «El Lugo desperdició una ventaja de dos goles y el Nástic rescató un punto» (en castellà). Marca, 21-08-2016. [Consulta: 21 agost 2016].
# Wilfried Van Moer

Wilfried Van Moer (Beveren, 1 de març de 1945 - Lovaina, 24 d'agost de 2021) fou un futbolista belga de la dècada de 1970.
Fou 57 cops internacional amb la selecció belga de futbol, entre 1966 i 1982, amb la qual disputà la Copa del Món de futbol de 1970 i 1982, a més de l'Eurocopa de 1982. Pel que fa a clubs, defensà els colors del Beveren, Antwerp, Standard Liège i Beringen.

## Palmarès
### Standard Liège

* Lliga belga de futbol:
** 1968-69, 1969-70, 1970-71

## Referències

* ↑ Voetbalwereld in rouw: drievoudig Gouden Schoen Wilfried Van Moer (76) overleden
* ↑ «WILFRIED VAN MOER HAS PASSED AWAY». [Consulta: 26 agost 2021].
* ↑ Belgium - Record International Players - RSSSF
* ↑ Perfil - FC Antwerp
* ↑ Perfil a weltfussball
# Zaaroura

Zaaroura (en àrab زعرورة, Zaʿrūra; en amazic ⵣⵄⵔⵓⵔⴰ) és una comuna rural de la província de Larraix, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 10.137 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Zababaixumaiddina

Zababaixumaiddina o Zababa-šuma-iddina va ser, segons la Llista dels reis un rei de Babilònia de la dinastia cassita, cap a l'any 1160 aC. Va succeir al seu pare Mardukaplaiddina quan va morir.
Al cap d'un any de regnat els assiris sota Aixurdan I (que va regnar aproximadament entre el 1179 aC i el 1133 aC) van envair la regió del Zab Inferior i van ocupar diverses ciutats properes al riu que estaven sota sobirania de Babilònia (Zaban, Irria, etc.) i el territori de Sallu. Aquesta expedició sembla que només va ser per avaluar les forces de Babilònia, i Assíria encara no era prou forta com per envair tot el territori.
Però l'any següent Sutruk-Nakhunte d'Elam va envair el país, que va ocupar completament, entrant a la capital Babilònia. El rei Zababaixumaiddina va ser deposat i el mateix Sutruk-Nakhunte va assolir la corona babilònica amb el títol de "Rei de Babilònia i Sumer", que tot seguit, al retornar al seu país, va entregar al seu fill i hereu Kutir-Nakhunte (Kudur-Nakhunte). El fill de Zababaixumaiddina, Enlilnadinakhi, posseïdor d'una part del territori, va mantenir una guerra contra els elamites durant uns dos anys, conservant també el títol de rei de Babilònia, però les forces resistents van ser finalment derrotades.

## Referències

* ↑ Cassin, Elena (et al.) (comp.). Los imperios del Antiguo Oriente II: el fin del segundo milenio. Madrid: Siglo XXI, 1979, p. 26-27. ISBN 8432300411.
# Picanya Bàsquet

El club Picanya Bàsquet va ser fundat l'any 1989 amb el suport de la Regidoria d'Esports de l'Ajuntament de Picanya i la col·laboració de l'equip directiu del CEIP Ausiàs March en deixar per a l'entrenament de l'equip de l'única pista amb il·luminació en aquell moment.
La primera temporada en competició oficial a la Federació de Bàsquet, a la 3$^a$ divisió provincial, fou la 1989-1990 amb un equip sènior dirigit pel navarrès Javier Garcia Manso.
La temporada 1991-1992, l'equip va aconseguir l'ascens a primera divisió provincial i en la temporada següent va disputar la fase d'ascens a preferent.
L'equip sénior femení va aconseguir la primera posició a la competició a segona provincial la temporada 1992-1993 i per Federació de Bàsquet de la Comunitat Valenciana l'ascens a primera.
Durant la competició dels anys 1996-1997 l'equip sénior masculí tornà a baixar a segona provincial encara que a la 1997-1998 es va aconseguir el subcampionat d'aquesta categoria tornant a primera provincial.
Durant molts anys han organitzat el torneig 3 contra 3, competicions per a menuts i joves i fins i tot han participat en els intercanvis entre Picanya i Panasòu.
La inauguració del Pavelló Esportiu Municipal Vicent Martí "Galan" a Picanya va fer possible organitzar les categories inferiors del club.
Equips
| Prebenjamí Benjamí Aleví femení Aleví masculí Infantil femení | Infantil masculí Cadet femení Cadet masculí Júnior femení Júnior masculí | Sénior femení Preferent Sénior masculí Preferent Sénior masculí 1$^a$ divisió estatal |

## Referències

* ↑ «Els primers bots». Picanya Bàsquet. [Consulta: 9 març 2023].
# Witold Lesiewicz

Witold Lesiewicz (Białystok, 9 de setembre de 1922 - Varsòvia, 23 de març de 2012) va ser un director de cinema i guionista polonès. El 1952 es va graduar a l'Escola Nacional de Cinema de Łódź. Va dirigir 24 pel·lícules entre 1949 i 1979. Va completar el treball a la pel·lícula de 1963 Pasażerka després de la mort del director Andrzej Munk.

## Filmografia selecta

* Deserter (1958)
* Rok pierwszy (1960)
* Kwiecień (1961)
* Pasażerka (1963)
* Nieznany (1964)
* Bolesław Śmiały (1971)
* Doktór Murek (1979)

## Referències

* ↑ «Witold Lesiewicz nie żyje» (en polish). Onet.pl, 28-03-2012 [Consulta: 5 abril 2012]. Arxivat 31 de març 2012 a Wayback Machine.
* ↑ «Witold Lesiewicz». filmpolski. [Consulta: 6 novembre 2011].
* ↑ «Passenger: A film by Andrzej Munk». secondrundvd.com. [Consulta: 6 novembre 2011].
# Philibert Jacques Melotte

Philibert Jacques Melotte (Camden Town, 29 de gener de 1880 - 30 de març de 1961) va ser un astrònom britànic els pares del qual eren immigrants belgues.
En 1908 va descobrir una lluna de Júpiter, avui coneguda com a Pasífae. Se li va donar la designació provisional de "Júpiter VIII" i no va ser anomenada amb el seu nom actual fins a 1975.
L'asteroide (676) Melitta, l'únic que va descobrir, porta el seu nom, en certa manera. El seu nom és en realitat la forma àtica del grec Melissa, l'abella, però la seva semblança amb el nom del descobridor no és fortuïta.
El cúmul estel·lar conspícu a la constel·lació Coma Berenices es designa comunament Mel 111, ja que va aparèixer en 1915 al catàleg de Melotte d'objectes de l'espai profund però nó al famós catàleg de Charles Messier o al Nou Catàleg General ja que no es va demostrar que era un veritable cúmul fins a 1938 per l'astrònom R. J. Trumpler.
Melotte va ser guardonat amb la Medalla Jackson-Gwilt de la Royal Astronomical Society en 1909.

## Referències

* ↑ Hunter, A. "Obituary Notices: Philibert Jacques Melotte" (p. 48), (p. 49-50), QJRAS, 1962, vol. 3, p. 48-50 (2 links due to faulty bibliographic entries in ADS)
* ↑ Melotte, P. J. "A Catalogue of Star Clusters shown on Franklin-Adams Chart Plates", MmRAS, 1915
* ↑ Arxivat 2007-06-17 a Wayback Machine. The Coma Berenices star cluster (Melotte 111)

## Enllaços externs

* Catàleg Melotte de cúmuls estel·lars
* The Melotte Catalogui of Star Clusters (anglès)
# Pista del Petrol (Hortoneda)

Pista del Petrol és el nom de dues pistes rurals properes entre elles del poble d'Hortoneda, a l'antic terme d'Hortoneda de la Conca, actualment pertanyent a Conca de Dalt, al Pallars Jussà.
Les dues són bastant properes, a llevant d'Hortoneda. La primera arrenca de la Pista d'Hortoneda al nord-est del Serrat de la Feixa, des d'on ascendeix cap al sud-oest per tal d'anar girant cap al sud conforme va pujant pel costat de llevant d'aquell serrat. Més tard encara gira més, per agafar la direcció sud-est, sempre pujant cap a la carena de la muntanya. Sempre carenant, s'enfila en la Serra del Banyader i acaba a la mateixa carena de la serra, a 1.465,5 m. alt.
La segona també arrenca de la Pista d'Hortoneda a l'extrem nord-est de les Obagues de Senllí, des d'on surt cap al sud-est fins a atènyer la carena. Tot seguit continua per aquesta carena fins passat el Corral de Toni, on acaba el seu recorregut a 1.337 metres d'altitud.
# Pista del Roc de Torrent Pregon

La Pista del Roc de Torrent Pregon és una pista rural del poble d'Hortoneda, a l'antic terme d'Hortoneda de la Conca, actualment pertanyent a Conca de Dalt, al Pallars Jussà.
Arrenca de la Carretera d'Hortoneda a l'Abeurada, a l'extrem sud-est de la Costa d'Escoll-de-veu, al sud-oest del Roc de Torrent Pregon. Des d'aquest lloc surt cap al sud-oest per girar aviat cap a llevant i més tard cap al sud-est per tal de pujar a la carena de la Serra de Pessonada, que va resseguint pel capdamunt en direcció a llevant. Després de més de 10 quilòmetres de recorregut, arriba a lo Grau, on enllaça amb la Pista del Grau.

## Enllaços externs

* Institut Cartogràfic de Catalunya; cal fer dos passos d'aproximació
# Pista dels Montiells

La Pista dels Montiells és una pista rural del poble d'Hortoneda, a l'antic terme d'Hortoneda de la Conca, actualment pertanyent a Conca de Dalt, al Pallars Jussà.
Arrenca de la Carretera d'Hortoneda al Tros Pla, a ponent d'Hortoneda, des d'on ascendeix cap al sud-est pel costat de ponent del Tros de la Font, passa pel nord d'Enquinano i ran de la Cabana del Toni, puja a la partida de lo Montiell, que travessa, i acaba de pujar al Planell dels Moltons.

## Enllaços externs

* Institut Cartogràfic de Catalunya; cal fer dos passos d'aproximació
# Teòcrit (actor)

Teòcrit (en llatí Theocritus, en grec Θεόκριτος) va ser un actor grec, el mestre de danses de Caracal·la.
Sota aquest emperador va gaudir dels màxims honors i va exercir una considerable influència a la cort, gairebé sense límits. L'any 216 va ser nomenat comandant d'un exèrcit i enviat a Armènia, on va ser derrotat totalment.

## Referències

* ↑ [https://quod.lib.umich.edu/m/moa/acl3129.0003.001/1039?rgn=full+text;view=image;q1=TheocritusSmith,+William+(editor).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 1031. ]
# Hyalinobatrachium colymbiphyllum

Hyalinobatrachium colymbiphyllum és una espècie de granota que viu a Colòmbia, Costa Rica, Panamà i, possiblement també, a Nicaragua.

## Referències

* Solís, F., Ibáñez, R., Chaves, G., Savage, J., Jaramillo, C., Fuenmayor, Q., Castro, F., Grant, T., Wild, E. & Acosta-Galvis, A. 2004. Hyalinobatrachium colymbiphyllum. Llista Vermella d'Espècies Amenaçades de la UICN 2006. Consulta: 25 d'abril del 2008.
# Montpalau

«Montpalau» té aquests significats:
* Montpalau (llinatge)
* Montpalau (Ribera d'Ondara) nucli del municipi de Ribera d'Ondara, a la Segarra
* Montpalau (Pineda de Mar), turó ubicat a Pineda de Mar, al Maresme
* Castell de Montpalau (desambiguació)
# Royal Scottish National Orchestra

La Royal Scottish National Orchestra, amb les sigles RSNO, és una orquestra escocesa, amb seu administrativa a Glasgow, al RSNO Centre. La RSNO rep el suport del Govern d'Escòcia. La RSNO actua en tota Escòcia, en llocs com ara la Reial Sala de Concerts de Glasgow, Usher Hall a Edimburg, Caird Hall a Dundee, Aberdeen Music Hall, Perth Concert Hall o Eden Court Inverness. L'actual director executiu de l'RSNO és Krishna Thiagarajan. Peter Oundjian és el seu actual director musical des de l'any 2012.

## Directors

| George Henschel (1893-1895) Willem Kes (1895-1898) Wilhelm Bruch (1898-1900) Frederic Cowen (1900-1910) Emil Młynarski (1910-1916) Landon Ronald (1919-1923) Václav Talich (1926-1927) | Vladimir Golschmann (1928-1930) John Barbirolli (1933-1936) George Szell (1937-1939) Warwick Braithwaite (1940-1946) Walter Susskind (1946-1952) Karl Rankl (1952-1957) Hans Swarowsky (1957-1959) | Alexander Gibson (1959-1984) Neeme Järvi (1984-1988) Bryden Thomson (1988-1990) Walter Weller (1992-1997) Aleksander Lazarev (1997-2005) Stéphane Denève (2005-2012) Peter Oundjian (2012-2018) | Thomas Søndergård (2018-present) |

## Referències

* ↑ «National performing companies get official status» (en anglès). Scottish Government, 29-04-2007 [Consulta: 21 agost 2008].

## Fonts

* Conrad Wilson (1993). Playing for Scotland: History of the Royal Scottish Orchestra. Collins.

## Enllaços externs

* Royal Scottish National Orchestra - Lloc web oficial
# Yamandú Canosa

Yamandú Canosa (Montevideo, 1954) és un dibuixant i artista uruguaià que resideix des de 1975 a Barcelona. Centra les seves obres en els límits del llenguatge i sobre la identitat cultural, la memòria i les migracions.

## Biografia

Va fer estudis d'Arquitectura fins a 1974 que es va radicar a Barcelona des d'on ha desenvolupat la major part de la seva carrera com a artista. Els seus inicis van ser a través del dibuix però després ha treballat en els àmbits de la fotografia, el collage i la pintura.
Va obtenir la beca de la Pollock-Krasner Foundation l'any 2000. La Fundació Suñol de Barcelona va realitzar el 2011 una exposició commemorant els seus 20 anys de trajectòria. El 2019 va ser seleccionat com a representant d'Uruguai a la Biennal de Venècia.

## Premis i reconeixements

* Premi Figari (2007)
* Representant d'Uruguai en la Biennal de Venècia (2019)

## Referències

* 1 2 «Yamandú Canosa representará a Uruguay en la Bienal de Venecia 2019» (en castellà). La Diaria.
* ↑ Artes visuales en Uruguay: diccionario crítico (en castellà), 2017, p. 65.
* ↑ «YAMANDÚ CANOSA», 07-04-2011. [Consulta: 7 maig 2019].
* ↑ «MEC | Bienal de Venecia 2019» (en castellà). cultura.mec.gub.uy. Arxivat de l'original el 2018-11-06. [Consulta: 6 novembre 2018].